
Broj: 410/26
Sarajevo, 10.11.2026. godine
Poziv za nabavku i ugradnju kotla na pelet
OŠ „Kiseljak“, Tuzla
Poštovani ponuđači,
Muslim Aid Association poziva ponuđače da dostave ponudu za nabavku i ugradnju kotla na pelet snage 200 kW i pripadajuće radove na sistemu grijanja, prema ovom pozivu i priloženom obrascu.
1 Predmet javnog poziva
1.1. Predmet nabavke: jedan novi kotao na pelet, isporuka, montaža, povezivanje na postojeći sistem grijanja, dimovodni i električni priključci, ispitivanje, puštanje u rad i obuka školskog osoblja.
1.2. Lokacija: OŠ „Kiseljak“, Tuzla.
1.3. Rok završetka: Isporuka, ugradnja, ispitivanje, puštanje sistema u rad, obuka školskog operatera, predaja dokumentacije i primopredaja moraju biti završeni najkasnije do 25.12.2026. godine.
1.4. Važenje ponude: najmanje 60 kalendarskih dana od roka za dostavljanje ponuda.
2 Tehnička specifikacija
	Zahtjev
	Opis

	Kotao
	Toplovodni kotao na pelet, nazivna snaga 200 kW; KENDA EKO 200 ili tehnički ekvivalentan proizvod. Nova i nekorištena oprema.

	Oprema i rad
	Komplet s gorionikom, automatskim doziranjem, paljenjem i gašenjem, regulacijom i spremnikom peleta od najmanje 1,1 m³.

	Priključci
	Referentni polaz i povrat 2½″ i dimovodni izlaz Ø 200 mm. Ponuđač dokazuje usklađenost s traženim priključcima i uslovima ugradnje.

	Dokaz
	Tehnički list i uputstvo za montažu ponuđenog modela, s podacima o snazi, gabaritima, masi, radnim uslovima i električnom napajanju.


Detaljan popis opreme, materijala i usluga nalazi se u obrascu finansijske ponude. Nazivi proizvođača služe kao referenca; dopušteni su tehnički ekvivalentni proizvodi uz odgovarajuće dokaze.
Građevinska sanacija kotlovnice ugovara se odvojeno. Ovaj poziv obuhvata montažna bušenja za nosače i pričvršćivanje opreme te zaptivanje ugrađenih instalacija. Građevinski otvori, postolje i završne obrade nisu uključeni. Stari kotao ostaje vlasništvo škole; njegovo zadržavanje ne potvrđuje sigurnost rezervnog rada.
3 Priprema i dostavljanje ponuda
3.1 Sadržaj ponude
Ponuda treba sadržavati:
popunjen i potpisan Format prijave sa svim cijenama i pismenom garancijom;
kopiju dokumenta o registraciji za odgovarajuću djelatnost te ID i PDV podatke, ako je ponuđač PDV obveznik;
tehničku dokumentaciju ponuđenog kotla i navod o ispunjenosti specifikacije;
najmanje jedna dokumentovana referenca za sličan posao završen u posljednjih pet godina; za svaku referencu dostaviti potvrdu naručioca ili ugovor uz dokaz o završenom poslu, s opisom posla, datumom završetka i kontaktom naručioca;
podatke o imenovanim odgovornim osobama za mašinske i električne radove, njihove kratke biografije, dokaze o kvalifikacijama i potrebnim ovlaštenjima te potpisane izjave o raspoloživosti za predmetni angažman; navesti eventualne podizvođače;
rok izvođenja, podatke o servisu i rezervnim dijelovima te garantne uslove;
potpisano prihvatanje priloženih uslova nabavke i politika MAA o zaštiti, sprečavanju mita, korupcije, prevara, pranja novca i finansiranja terorizma.
kratak plan sigurnog izvođenja radova, do dvije stranice, koji opisuje osiguranje kotlovnice i radilišta, sprečavanje pristupa učenicima, sigurno čuvanje alata i materijala, zaštitu od požara, električnih i drugih rizika, održavanje slobodnih prolaza te usklađivanje radova sa školom; navesti osobu odgovornu za provođenje mjera;
Kopije dokumenata dovoljne su za ponudu; MAA može tražiti originale na uvid. Kod zajedničke ponude navesti nosioca, članove i njihove poslove. Ponuđač može angažovati odgovarajuće podizvođače, ali odgovara za kompletan ugovoreni posao.
Jedinične cijene i ukupne iznose po stavkama iskazati u BAM bez PDV-a. U završnoj tabeli posebno iskazati bezuslovni popust, osnovicu nakon popusta, PDV i ukupan iznos za plaćanje. Ponuđač koji nije PDV obveznik to jasno navodi i ne obračunava PDV.
3.2 Dostavljanje ponude
Potpisanu ponudu dostaviti u zatvorenoj koverti na adresu Muslim Aid Association, Koševo 10, 71 000 Sarajevo s naznakom „Ponuda za kotao i grijanje OŠ Kiseljak – NE OTVARATI“. Na koverti navesti naziv i adresu ponuđača.
Rok prijema: 17.11.2026. do 16 sati. Ponude primljene nakon roka neće se razmatrati. Izmjena, dopuna ili povlačenje ponude mogući su do isteka roka, na isti način kao i predaja ponude.
Pitanja i dogovor o obilasku: Armin Zlatić, armin.zlatic@muslimaid.com, najkasnije do 16.11.2026 do 12 sati. Pojašnjenja i izmjene dostavljaju se svim zainteresovanim ponuđačima pod jednakim uslovima; usmeni dogovori ne mijenjaju poziv.
3.3 Kriterij odabira
Komisija provjerava ispunjenost uslova na osnovu dokumentacije dostavljene uz ponudu i dodjeljuje bodove prema objavljenim kriterijima. Članovi komisije mogu biti ekonomske i drugih struka, u skladu s internim pravilima MAA. Za svaki kriterij u zapisniku se navode bodovi i dokumenti na osnovu kojih su dodijeljeni.
Ugovor će biti dodijeljen ponuđaču čija administrativno i tehnički prihvatljiva ponuda ostvari najveći ukupan broj bodova.
Prije bodovanja provjerava se ispunjenost obaveznih uslova, usklađenost ponuđene opreme i radova s tehničkom specifikacijom, kvalifikacije odgovornih osoba i prihvatljivost plana sigurnog izvođenja radova. Ponude koje ne ispunjavaju obavezne uslove ne ulaze u bodovanje.
	Kriterij
	Način bodovanja
	Maksimalno bodova

	Ukupna cijena ponude
	Bodovi = (najniža ukupna cijena prihvatljive ponude ÷ ukupna cijena ponude koja se ocjenjuje) × 60.
	60

	Dokumentovane reference za slične poslove
	Jedan završen posao: 5 bodova; dva: 15 bodova; tri ili više: 25 bodova.
	25

	Garantni rok na kotao
	Od 60 do manje od 72 mjeseca: 5 bodova; od 72 do manje od 84 mjeseca: 10 bodova; 84 ili više mjeseci: 15 bodova.
	15

	UKUPNO
	
	100


Sličnim poslovima smatraju se završeni poslovi isporuke, ugradnje i puštanja u rad kotlova za centralno grijanje u javnim, poslovnim ili višestambenim objektima. Prihvataju se poslovi završeni u posljednjih pet godina prije isteka roka za dostavljanje ponuda. Jedan ugovor računa se kao jedna referenca. Reference bez traženih dokaza ne boduju se.
Za bodovanje garancije koristi se ponuđeni rok za jedinstveni zahtijevani obuhvat garancije na kotao definisan tačkom 4.3.
Za bodovanje cijene koristi se ukupan iznos koji MAA plaća, uključujući sve tražene troškove i PDV kada je primjenjiv, nakon bezuslovnih popusta. Bodovi se obračunavaju na dvije decimale.
U slučaju jednakog ukupnog broja bodova prednost ima ponuda s nižom ukupnom cijenom, zatim ponuda s više bodova za reference. Ako jednakost ostane, provodi se dokumentovano izvlačenje uz pozivanje izjednačenih ponuđača.
Rok završetka do 25.12.2026. godine, garancija na električne instalacije od najmanje 24 mjeseca i dolazak servisa u roku od najviše dva sata tokom sezone grijanja predstavljaju obavezne uslove i ne boduju se dodatno. Ponuđeni garantni rok postaje ugovorna obaveza.
4 Realizacija radova
4.1 Izvođenje i sigurnost
Radovi počinju nakon ugovaranja i pisanog naloga MAA, po usaglašenom rasporedu sa školom i izvođačem građevinskih radova. Izvođač provjerava spremnost prostora i priključaka te prijavljuje prepreke prije početka zahvaćenih radova.
Kotlovnica i radilište moraju biti osigurani od pristupa učenika, a alat i materijal zaključani. Izvođač osigurava zaštitu od požara, električnih rizika i vrelih površina, prohodne pristupne i evakuacijske puteve te minimalno ometanje nastave. Potrebna ograničenja pristupa ili prekidi rada škole unaprijed se dogovaraju sa školom i MAA.
Prihvaćeni plan sigurnog izvođenja radova i imenovane odgovorne osobe sastavni su dio ugovora. Zamjena odgovorne osobe moguća je uz prethodnu pisanu saglasnost MAA i dokaz da zamjenska osoba ispunjava tražene uslove.
4.2 Pregled i primopredaja
Izvođač obavlja i dokumentuje ispitivanje i puštanje sistema u rad. MAA angažuje nezavisno stručno lice za završni pregled. Uočeni nedostaci evidentiraju se zapisnikom, izvođač ih otklanja o svom trošku, a stručno lice potvrđuje otklanjanje prije konačne primopredaje.
Školi se predaju zapisnici o ispitivanjima, stručna potvrda sigurnog rada, uputstva za rad i hitno isključenje, raspored održavanja, garancije i servisni kontakti. Prije primopredaje izvođač praktično obučava osobu koju odredi škola. Obuka i primopredaja potvrđuju se potpisima škole, izvođača i predstavnika MAA, uz nalaz stručnog lica.
4.3 Garancija i servis
Traži se garancija od najmanje 60 mjeseci na kotao i najmanje 24 mjeseca na izvedene električne instalacije, od potpisane primopredaje nakon uspješnog puštanja sistema u rad. Ponuđač dostavlja pisane garantne uslove, obuhvat, izuzetke i obaveze održavanja. Za ostalu opremu i radove posebno navodi garantne rokove. Ponuđeni rokovi postaju ugovorne obaveze. Navesti servisni kontakt i način osiguranja rezervnih dijelova.
Za hitan zastoj grijanja ili sigurnosni kvar traži se dolazak na lokaciju u roku od najviše 2 sata od prijave, tokom sezone grijanja. Kvar se prijavljuje telefonom i potvrđuje e-mailom. Servis evidentira nalaz, rok popravke i izvršene mjere, a škola potvrđuje otklanjanje. Rad, dolazak i dijelovi za kvar pokriven garancijom ne naplaćuju se dodatno.
4.4 Plaćanje i promjene radova
Plaćanje je bez avansa: 70% nakon isporuke i uredne ugradnje potvrđene zapisnikom, a 30% nakon uspješnog puštanja u rad, otklanjanja nedostataka i potpune primopredaje. Uredna dospjela faktura plaća se u roku od 30 radnih dana. Dodatni radovi i promjene cijene mogući su samo uz prethodno pisano odobrenje ovlaštene osobe MAA.
5 Završne odredbe
Postupak se provodi prema pravilima nabavke Muslim Aid Association i primjenjivim uslovima donatora. Ponuđači snose troškove pripreme ponude. MAA može obrazloženo poništiti postupak ako nema prihvatljivih ponuda ili osiguranog finansiranja. Svi ponuđači bit će obaviješteni o ishodu putem e-maila.
Sastavni dio poziva je Format prijave sa finansijskom ponudom i pismenom garancijom te dostavljeni uslovi nabavke i politike MAA.

image1.png
@ Muslim Aid

Association




